યુવરાજનાં નસીબ સારાં હતાં. કોઈ કામ સબલ મલ્હાર ત્રણ દિવસ બહાર હતો. આજે ત્રણ દિવસે મલ્હાર સાયબર કાફે આવ્યો હતો. આવીને તરત જ એણે એનું મેઈલ એકાઉન્ટ ઓપન કર્યું. ગુલાલના અને એના બંનેના મેઈલ પર યુવરાજની આંખ સતત મંડાયેલી જ હતી. ગુલાલ તરફથી આવેલો બ્લેન્ક મેઈલ જોઈ મલ્હાર મનમાં ને મનમાં હસ્યો. એણે તરત જ મેસેજ ટાઈપ કર્યો, ‘સોરી, ગુલાલ, ત્રણ દિવસ માટે બહાર ગયો હતો એટલે કોઈ કોન્ટેક્ટ ના કરી શક્યો. તારી સાથે વાત કર્યા વગર આ ત્રણ દિવસ માંડ માંડ વીત્યા છે. એકેય કામમાં જીવ ના લાગ્યો. શું તને એવું થતું હતું ?’ અને ગુલાલના આઈ.ડી. પર સેન્ડ કરી દીધો. પછી એ એના પી.એચ.ડી.ના સર્ફિંગમાં ડૂબી ગયો.’